

MTÜ Virumaa Koostöökogu kutsub kõiki piirkonna ettevõtjaid, kolmanda sektori esindajaid, aktiivseid kogukonna liikmeid ja kohalikku omavalitsust uue programmperioodi 2023-2027 strateegia AVASEMINARILE.

Virumaa Koostöökogu tegevuspiirkond on jätkuvalt Lüganuse vald, sealhulgas alates uuest perioodist ka Kiviõli linn, Viru-Nigula vald endise Aseri valla piirides ja Vinni vald endise Rägavere valla piirides.

**Avaseminar toimub Ulvi klubis, Vinni vallas 12.05.2022**

14.30 – kogunemine

15.00 – avaseminar

Miks peaks osalema?

Kuidas muidu valmiks selline Virumaa Koostöökogu strateegia, et Teil ettevõtjad, MTÜ-d ja omavalitsused oleks sellest kasu ja saaksite Leader toetust taotleda ka edaspidi.

Avaseminari viib läbi Cumulus Consulting OÜ ja MTÜ Virumaa Koostöökogu

* Teeme ülevaate senise strateegia rakendumisest ja küsitluste tulemustest.
* Uue perioodi prioriteedid.
* Mõtleme üheskoos, milliste meetmete toel oleks võimalikult tulus Virumaa Koostöökogu piirkonda arendada ning millised on ettevõtjate, mittetulundusühingute ja omavalitsuste vajadused.
* Kõikidel sektoritel on võimalus kaasa rääkida uue programmperioodi meetmete kujundamisel.
* Virumaa Koostöökogu Leader lugude kogumiku „Ega see teil mingi arvamusfestival ole“ esmaesitlus.

Oodatud on Virumaa Koostöökogu piirkonnas tegutsevad ettevõtjad, MTÜ-d, KOV-id ja aktiivsed kogukonnaliikmed.

Kui Sind pole kohal siis me ei saa teada, millised ootused ja vajadused on sinu valdkonnas!

Oma tulekust anna märku aadressile info@viko.ee hiljemalt 05.05.2022

Oled lahkesti oodatud kaasa rääkima maaeluarendamise teemadel!

Täpsem info kodulehel [www.viko.ee](http://www.viko.ee)

MTÜ Virumaa Koostöökogu